b'\n_START_ARTICLE_\nBabica mrkulja\n_START_SECTION_\nOpis\n_START_PARAGRAPH_\nIma sluzavo tijelo, golo bez ljusaka, izdu\xc5\xbeeno, sme\xc4\x91e boje u vi\xc5\xa1e nijansi, s mno\xc5\xa1tvom pruga i \xc5\xa1ara, te ko\xc5\xbenim izraslinama raznih oblika povi\xc5\xa1e o\xc4\x8diju na glavi. Vrlo je jakih \xc4\x8deljusti i sna\xc5\xbenog ugriza. Najpoznatiji je predstavnik slingurki kod nas, gotovo da nema ribara koji ovu vrstu nije uhvatio na udicu. \xc5\xbdivi u procjepima i rupama u plitkom moru (3 \xe2\x80\x93 32 m dubine) , a mla\xc4\x91i primjerci i u samom pli\xc4\x87aku. Hrani se beskralje\xc5\xa1njacima, ali \xc4\x87e se zaletiti i na drugu vrstu hrane, tako da je \xc4\x8desto mo\xc5\xbeemo vidjeti gdje se hrani otpacima. Mo\xc5\xbee narasti i do 30 cm duljina iako su naj\xc4\x8de\xc5\xa1\xc4\x87i odrasli primjerci veliki 15-20 cm. Naj\xc4\x8de\xc5\xa1\xc4\x87e je aktivna u zoru i u sumrak._NEWLINE_Ova vrsta \xc5\xbeivi na cijelom Mediteranu i Crnom moru, kao i na Atlantiku, od \xc5\xa0kotske do Maroka.'